I 632 lykkedes det for khan [[Kubrat]] at samle de bulgarske stammer, der var under det [[Vestlige Tyrkiske Khaganat]]s herredømme, til en selvstændig stat, der af byzantinske historikere blev omtalt som det [[Storbulgarske Rige]].<ref>[[Nikeforos 1. af Konstantinopel|Patriarken Nikeforos]]: ''Opuscula historica''</ref> De vigtigste beskrivelser kommer fra blandt andet [[Nikeforos 1. af Konstantinopel|patriarken Nikeforos]] og [[Teofanes Bekenderen]] fra det 9. århundrede. Ifølge de begrænsede byzantinske og armenske kilder lå landets grænser mellem [[Donau]]s nedre løb mod vest, [[Sortehavet]] og det [[Azovske Hav]] mod syd, [[Kuban]]-floden mod øst og [[Severskij Donets]] mod nord. Hovedstaden var [[Fanagoria]] ved det Azovske Hav. Kubrat gik i alliance med byzantinerne, men presset fra [[khazarer]]ne fra øst førte til opløsningen af det Storbulgarske Rige i anden halvdel af det 7. århundrede.
Filosofi Historie Tidligere_riger,_stater,_protektorater,_kolonier_og_lande Foreninger Organisationer